സാറാ റൂ

സാറാ റൂ (ജനനം: ജനുവരി 26, 1979) ഒരു അമേരിക്കൻ അഭിനേത്രിയാണ്. പോപ്പുലർ എന്ന പരമ്പരയിലെ കാർമെൻ ഫെറാറ, ലെസ് ദാൻ പെർഫെക്റ്റിലെ ക്ലോഡ് കേസി എന്നീ കഥാപാത്രങ്ങളിലൂടെയാണ് അവർ കൂടുതലായി അറിയപ്പെടുന്നത്. 2011 ൽ, ദ സിഡബ്ല്യു ടെലിവിഷൻ നെറ്റ്വർക്കിന്റെ റിയാലിറ്റി പരമ്പരയായിരുന്ന ഷെഡിംഗ് ഫോർ ദ വെഡ്ഡിംഗിൽ അവർ ആതിഥേയത്വം വഹിച്ചു. കോമഡി പരമ്പരയായിരുന്ന റൂൾസ് ഓഫ് എൻ‌ഗേജ്‌മെന്റിൽ അവർ ആവർത്തിച്ചുള്ള വേഷം ചെയ്യുകയും അതിൽ സോഫ്റ്റ്ബോൾ ടീം അംഗവും ജെഫ് ബിൻ‌ഹാമിന്റെ ഉത്തമ സുഹൃത്തുമായ ബ്രെൻഡയുടെ വേഷം അഭിനയിച്ചു. എബിസി നെറ്റ്വർക്കിന്റെ ഹ്രസ്വകാല ഹാസ്യ പരമ്പരയായിരുന്ന മാലിബു കൺട്രിയിൽ കിം എന്ന കഥാപാത്രത്തെ തുടർച്ചയായി അവതരിപ്പിക്കുകയും ടിവി ലാൻഡ് ചാനലിന്റെ കോമഡി സീരീസായ ഇംപാസ്റ്ററിലെ പ്രധാന അഭിനേതാവായി പ്രത്യക്ഷപ്പെടുകയും ചെയ്തു. എ സീരീസ് ഓഫ് അൺഫോർച്ചുണേറ്റ് ഇവന്റ്സ് എന്ന പരമ്പരയുടെ രണ്ടാം സീസണിലെ ഒലീവിയ കാലിബൻ എന്ന കഥാപാത്രത്തിലൂടെയും അവർ ഏറെ അറിയപ്പെടുന്നു.

 ജീവിതരേഖ 
സാറാ ഷ്ലാക്ക്മാൻ എന്ന പേരിൽ ന്യൂയോർക്ക് നഗരത്തിൽ ഒരു മുനിസിപ്പൽ ജോലിക്കാരിയും മുൻ നടിയുമായിരുന്ന ജോവാൻ ഷ്ലാക്ക്മാൻ (മുമ്പ്, റൂ), സ്റ്റേജ് മാനേജർ മാർക്ക് ഷ്ലാക്ക്മാൻ എന്നിവരുടെ മകളായി സാറാ റൂ ജനിച്ചു. മാതാപിതാക്കൾ ബ്രോഡ്‌വേ തീയറ്ററിൽ സജീവമായിരുന്ന കാലത്ത് രണ്ട് പെൺമക്കളിൽ മൂത്തയാളായ സാറാ ന്യൂയോർക്കിലാണ് വളർന്നത്. അവർ യഹൂദ മതവിശ്വാസിയാണ്. 

 ഔദ്യോഗിക ജീവിതം 
1988 ൽ കെവിൻ സ്പേസിയുടെ മകളായി റോക്കറ്റ് ജിബ്രാൾട്ടർ എന്ന സിനിമയിൽ പ്രത്യക്ഷപ്പെട്ട സാറാ റൂ തന്റെ ഒൻപതാമത്തെ വയസ്സിൽ അഭിനയ ജീവിതം ആരംഭിച്ചു. റോസന്നേ എന്ന ടിവി ഷോയിലെ കഥാപാത്രങ്ങളായ റോസന്നെയുടെയും ഡാന്റെയും ആദ്യ കൂടിക്കാഴ്ചയിലെ ഒരു നൃത്തത്തിൽ റൂ ചെറുപ്പക്കാരിയായ റോസന്നെയുടെ വേഷം അവതരിപ്പിച്ചു.

ഫെനം, മൈനർ അഡ്ജസ്റ്റ്മെന്റ്സ്, സോ, ഡങ്കൻ, ജാക്ക് & ജെയ്ൻ, ER, ദ ഡിവിഷൻ, പോപ്പുലർ എന്നീ ടെലിവഷൻ പരമ്പരകളിലെ വേഷങ്ങൾ ഏറ്റെടുക്കുന്നതിനു മുമ്പ് അവർ ഗ്രാൻഡ് എന്ന കോമഡി പരമ്പരയിലെ വേഷം ചെയ്തിരുന്നു.

എ മാപ്പ് ഓഫ് ദി വേൾഡ്, കാന്റ് ഹാർഡ്‌ലി വെയ്റ്റ്, എ സ്ലിപ്പിംഗ് ഡൌൺ ലൈഫ്, ഇഡിയൊക്രസി, ജിപ്സി 83 എന്നിങ്ങനെ നിരവധി ചിത്രങ്ങളിൽ അഭിനയിക്കുകയും ഗോർ വെർബിൻസ്കിയുടെ ദി റിംഗ് എന്ന ചലച്ചിത്രത്തിൽ ഒരു ആയയുടെ ഒരു ചെറിയ വേഷം അവതരിപ്പിക്കുകയും ചെയ്തു. അവരുടെ അഭിനയത്തിൽ ആകൃഷ്ടനായ സംവിധായകൻ മൈക്കൽ ബേ തന്റെ പേൾ ഹാർബർ എന്ന സിനിമയിൽ അവർക്കായി ഒരു വേഷം എഴുതി.

2006 ലെ മൈക്ക് ജഡ്ജിന്റെ ചലച്ചിത്രമായ ഇഡിയൊക്രസിയിൽ ഒരു അറ്റോർണി ജനറലിന്റെ അപ്രധാന വേഷത്തിൽ റൂ പ്രത്യക്ഷപ്പെട്ടിരുന്നു. 2006 ൽ ലോസ് ഏഞ്ചൽസിലെ മാട്രിക്സ് തിയേറ്ററിൽ ഫ്രഞ്ച് സ്റ്റുവാർട്ട്, ജെന്നി ഓ ഹാര, ഗ്രെഗ് ഹെൻറി എന്നിവരോടൊപ്പം സ്റ്റേജ് മ്യൂസിക്കലായ ലിറ്റിൽ ഈജിപ്തിൽ റൂ അഭിനയിച്ചു. ടു ആൻഡ് എ ഹാഫ് മെൻ എന്ന ചിത്രത്തിൽ ബെർട്ടയുടെ ഗർഭിണിയായ ഇളയ മകളായി അവർ അഭിനയിച്ചു. സിബിഎസ് ഹാസ്യ പരമ്പരയായിരുന്ന ദി ബിഗ് ബാംഗ് തിയറിയിൽ ലിയോനാർഡ് ഹോഫ്സ്റ്റാഡറുടെ ഫിസിഷ്യനായ കാമുകി ഡോ. സ്റ്റെഫാനി ബാർനെറ്റായി മൂന്ന് എപ്പിസോഡുകൾക്കായി അവർ അഭിനയിച്ചു. 2008 നവംബർ 17 നാണ് ഷോയിൽ ആദ്യമായി അവർ പ്രത്യക്ഷപ്പെട്ടത്. 2009 ൽ മാൻ മെയ്ഡ്, ഫോർ ക്രൈസ്റ്റ്സ് സേക്ക് എന്നീ സിനിമകളിൽ റൂ പ്രത്യക്ഷപ്പെട്ടു. നോവലിനെയും ദി വിച്ചസ് ഓഫ് ഈസ്റ്റ്‍വിക്ക് എന്ന നോവലിനേയും സിനിമയേയും അടിസ്ഥാനമാക്കി 2009-ൽ ആരംഭിച്ച ഹ്രസ്വകാല പരമ്പരയായിരുന്ന ഈസ്റ്റ്‍വിക്കിൽ റൂ അഭിനയിച്ചിരുന്നു.

2010 ഒക്‌ടോബറിൽ, റൂൾസ് ഓഫ് എൻ‌ഗേജ്‌മെന്റ് എന്ന ടെലിവിഷൻ പരമ്പരയിൽ ജെഫ്, ഓഡ്രി എന്നീ കഥാപാത്രങ്ങളുടെ വാടകമാതാവായ ബ്രെൻഡ എന്ന കഥാപാത്രമായി തുടർച്ചയായ വേഷം ചെയ്തു. 2011 ഡിസംബറിൽ ദി സിഡബ്ല്യുവിന്റെ 'പോസേർസ്' എന്ന പേരിൽ ആരംഭിക്കുന്ന ഒരു പുതിയ ഷോയിൽ റൂ രചനയും അഭിനയിക്കുകയും നിർവ്വഹിക്കുമെന്ന് പ്രഖ്യാപിച്ചിരുന്നു.

 സ്വകാര്യ ജീവിതം 
2001 ൽ റൂ സംവിധായകനും എഴുത്തുകാരനും നിർമ്മാതാവുമായ മിഷാ ലിവിംഗ്സ്റ്റണെ വിവാഹം കഴിക്കുകയും 2007 ൽ അവർ വിവാഹമോചനം നേടുകയും ചെയ്തു. പിന്നീട് ഒരു അദ്ധ്യാപകനായ കെവിൻ പ്രൈസിനെ 2011 മെയ് 21 ന് ഒരു പരമ്പരാഗത ജൂത വിവാഹച്ചടങ്ങിൽവച്ച് വിവാഹം കഴിച്ചു."Exclusive: Newlywed Sara Rue: 'I've Never Been Happier", Us, May 21, 2011  2013 ഫെബ്രുവരിയിൽ ദമ്പതികളുടെ ആദ്യത്തെ കുട്ടി ഭൂജാതയായി. സാറായും പ്രൈസും ചേർന്ന് 2016 നവംബറിൽ രണ്ടാമത്തെ മകളെ ദത്തെടുത്തു.

 അഭിനയരംഗം 

 സിനിമ 
വർഷംസിനിമകഥാപാത്രംകുറിപ്പുകൾ1988റോക്കറ്റ് ജിബ്രാൾട്ടർജെസിക്ക് ഹാൻസൺ1992പാസ്ഡ് എവേമേഗൻ സ്കാൻലാൻ1998കാന്റ് ഹാർഡ്ലി വെയ്റ്റ്എർത്ത് ഗേൾനോവേർ ടു ഗോa.k.a. സൈലന്റ് ഹാർട്ട്സ് (USA: TV title)1999എ സ്ലിപ്പിംഗ്-ഡൌൺ ലൈഫ്വയലറ്റ്എ മാപ്പ് ഓഫ് ദ വേൾഡ്ഡെബ്ബി2001പേൾ ഹാർബർനഴ്സ് മാർത്തജിപ്സി 83ജിപ്സി വെയ്ൽ2002ദ റിംഗ്ആയ2005ബാർബറ ജീൻബാർബറ ജീൻഹ്രസ്വ സിനിമ2006ഡാന്നി റോൺ : ഫസ്റ്റ് ടൈം ഡയറക്ടർഷാർലറ്റ് ലെവിസ്ഇഡിയോക്രസിഅറ്റോർണി ജനറൽ "ഫൺ ബാഗ്സ്" (അപ്രധാനം)2008മാൻ മേഡ്ടോറി2009നോട്ട് സിൻസ് യുസാറാ 'ഡൂഗ്സ്' ഡൂഗിൻസ്2010ഫോർ ക്രിസ്റ്റീസ് സേക്കാൻഡി2011ഡോർഫ്മാൻ ഇൻ ലവ്ഡെബ് ഡോർഫ്മാൻ2013മിസ് ഡയൽസാം

 ടെലിവിഷൻ 
വർഷംപേര്കഥാപാത്രംകുറിപ്പുകൾ1990ഗ്രാൻഡ്എഡ്ഡ പാസെറ്റിപ്രധാന റോൾ (26 episodes)1992റോസെന്നെകൌമാരക്കാരിയായ റോസന്നെഎപ്പിസോഡ്: "ഹലോവീൻ IV"1993–94ഫെനംമോനിക്കആവർത്തിച്ചുള്ള റോൾ (14 എപ്പിസോഡുകൾ)1995ബ്ലോസംആഞ്ചിഎപ്പിസോഡ്: "മേറ്റിംഗ് റിച്ച്വൽസ്"1995ഫാമിലി റിയുണിയൻ: എ റിലേറ്റീവ് നൈറ്റ്മേർജാക്വിലിൻടെലിവിഷൻ സിനിമ1995–96മൈനർ അഡ്ജസ്റ്റ്മെന്റ്സ്ഡാർബി ഗ്ലാഡ്സ്റ്റൺപ്രധാന കഥാപാത്രം (20 എപ്പിസോഡുകൾ)1996ERജെയിൻഎപ്പിസോഡ്: "ഡോണ്ട് ആസ്ക്, ഡോണ്ട് ടെൽ"പേൾബെർത്ത് സഗ്സ്എപ്പിസോഡ്: "ടിക്കറ്റ് ടു റൈഡ്"ഫോർ മൈ ഡോട്ടേർസ് ഹോണർകിംബർലി ജോൺസ്ടെലിവിഷൻ സനിമ ; a.k.a. Indecent Seduction1997നെഡ് & സ്റ്റാൻസിആമിഎപ്പിസോഡ്: "പ്രോം നൈറ്റ്"ഹാപ്പിലി എവർ ആഫ്റ്റർ: ഫെയറി ടെയിൽസ് ഫോർ എവരി ചൈൽഡ്Younger Sister (voice)എപ്പിസോഡ് : "ദ ഗോൾഡൻ ഗൂസ്"1998ചിക്കാഗോ ഹോപ്പ്റോണ്ട ഫ്രിറ്റ്സ്എപ്പിസോഡ് : "ദ ടൈസ് ദാറ്റ് ബൈൻഡ്"ദ സിമ്പിൾ ലൈഫ്മെലാനിഎപ്പിസോഡുകൾ: "Pilot", "Sara's Ex", and "The Luke & Sara Show"1999സോയെ, ഡങ്കൻ, ജാക്ക് & ജേൻബ്രീനി കെന്നഡിഎപ്പിസോഡുകൾ: "Everything You Wanted to Know About Zoe", "To Jack, from Zoe", and "Sympathy for Jack"1999–2001പോപ്പുലർകാർമെൻ ഫെറാറപ്രധാന റോൾ (43 എപ്പിസോഡുകൾ)2000, 2018വിൽ & ഗ്രേസ്ജോയ്സ് അഡ്ളർഎപ്പിസോഡുകൾ: "Lows in the Mid-Eighties" (season 3), "One Job" (season 9)2002–03ദ ഡിവിഷൻഅമാൻഡ മക്കാഫെർറ്റിഎപ്പിസോഡുകൾ: "Hide and Seek", "Remembrance", and "Acts of Betrayal"2003MADtvബേബി സിറ്റർഎപ്പിസോഡ്  #9.112002–06ലെസ് ദാൻ പെർഫക്ട്ക്ലോഡിയ "ക്ലോഡെ" കാസിപ്രധാന റോൾ (81 episodes)2003ദിസ് ടൈം എറൌണ്ട്ഗാബ്ബി കാസ്റ്റെല്ലാനിടെലിവിഷൻ സിനിമ2006പ്ലേ നൈസ്ടെലിവിഷൻ സിനിമ2006–07ടു ആന്റ് എ ഹാഫ് മെൻനവോമിഎപ്പിസോഡുകൾ: "Repeated Blows to His Unformed Head" and "Castrating Sheep in Montana"2007നഴ്സസ്ക്രിസ് കൊറനെക്ടെലിവിഷൻ സിനിമ2008ദ ബിഗ് ബാംഗ് തിയറിഡോ. സ്റ്റെഫാനി ബാർണെറ്റ്എപ്പിസോഡുകൾ: "The Lizard-Spock Expansion", "The White Asparagus Triangulation" and "The Vartabedian Conundrum"നൈറ്റ്മേർ അറ്റ് ദ എൻഡ് ഓഫ് ദ ഹാൾകോർട്നിടെലിവിഷൻ സിനിമസ്പേസ്ഡ്ഏപ്രിൽടെലിവിഷൻ സിനിമ2009ലെവെറേജ്മരിസ്സ ഡെവിൻസ്എപ്പിസോഡ്: "ദ മൈൽ ഹൈ ജോബ്"2009–10ഈസ്റ്റ്‍വിക്ക്പെന്നി ഹിഗ്ഗിൻസ്പ്രധാന റോൾ (13 എപ്പിസോഡുകൾ)2010പ്രൈവറ്റ് പ്രാക്ടീസ്ഷിറ കോൾഎപ്പിസോഡ്: "ടിൽ ഡെത് ഡു അസ് പാർട്ട്"2011ഷെഡ്ഡിംഗ് ഫോർ ദ് വെഡ്ഡിംഗ്Herself – Hostപതിവായ (5 എപ്പിസോഡുകൾ)റൂപോൾസ് ഡ്രാഗ് റേസ് 3അവളായിത്തന്നെ – ഗസ്റ്റ് ജഡ്ജ്എപ്പിസോഡുകൾ: "ഫേസ്, ഫേസ്, ഫേസ് ഓഫ് കേക്സ്", "റുപോൾ റിവൈൻഡ്"2012സൈക്ക്ആമി അല്ലെറിസ്എപ്പിസോഡ്: "Heeeeere's Lassie"2012–13മാലിബു കൺട്രികിം സാലിംഗർപ്രധാന റോൾ (18 എപ്പിസോഡുകൾ)2010–13റൂൾസ് ഓഫ് എൻഗേജ്മെന്റ്ബ്രെൻഡ്ആവർത്തിച്ചുള്ള റോൾ (12 എപ്പിസോഡുകൾ)2011മൈ ഫ്യൂച്ചർ ബോയ്ഫ്രണ്ട്എലിസബത്ത് ബാരെറ്റ്ടെലിവിഷൻ സിനിമ2014–16മോംകാൻഡേസ്ആവർത്തിച്ചുള്ള റോൾ (7 എപ്പിസോഡുകൾ)2015–16ഇംപാസ്റ്റർഡോറ വിൻസ്റ്റൺപ്രധാന റോൾ (20 എപ്പിസോഡുകൾ)2015ഡോണ്ട് വേക്ക് മമ്മിബെത്ത്ടെലിവിഷൻ സിനിമ2016-17ബോൺസ് കാരെൻ ഡെൽഫ്സ്ആവർത്തിച്ചുള്ള റോൾ (7 എപ്പിസോഡ്)2017ആൾ ഫോർ ലവ്ജോടെലിവിഷൻ സിനിമ (Hallmark Channel)2017–ഇതുവരെഅമേരിക്കൻ ഹൌസ്‍വൈഫ്നാൻസി ഗ്രാൻ‍വില്ലെആവർത്തിച്ചുള്ള റോൾ2018എ സീരീസ് ഓഫ് അൺഫോർച്ചുണേറ്റ്ഒലിവിയ കാലിബൻആവർത്തിച്ചുള്ള റോൾ  (7 എപ്പിസോഡുകൾ)2018ദ റോക്കിനെൽ ഫോറെസ്റ്റെർ2 എപ്പിസോഡുകൾ2019ട്രൂ ലവ് ബ്ലൂംസ്വിക്കിടെലിവിഷൻ സിനിമ (ഹാൾമാർക്ക് ചാനൽ)

 അവലംബം 

വർഗ്ഗം:ജനുവരി 26-ന് ജനിച്ചവർ
വർഗ്ഗം:1979-ൽ ജനിച്ചവർ